ddrg/super_eurlex huggingface dataset:
Άρθρο 310

(πρώην άρθρο 268 της ΣΕΚ)

1. Όλα τα έσοδα και τα έξοδα της Ένωσης, πρέπει να προβλέπονται για κάθε οικονομικό έτος και να εγγράφονται στον προϋπολογισμό.

Ο ετήσιος προϋπολογισμός της Ένωσης καταρτίζεται από το Ευρωπαϊκό Κοινοβούλιο και το Συμβούλιο σύμφωνα με το άρθρο 314.

‘Ο προϋπολογισμός πρέπει να είναι ισοσκελισμένος ως προς τα έσοδα και τα έξοδα.

2. Οι εγγεγραμμένες στον προϋπολογισμό δαπάνες εγκρίνονται για τη διάρκεια του οικονομικού έτους, σύμφωνα με τον κανονισμό του άρθρου 322.

3. Η εκτέλεση των εγγεγραμμένων στον προϋπολογισμό δαπανών απαιτεί την προηγούμενη έκδοση νομικά δεσμευτικής πράξης της Ένωσης που να παρέχει τη νομική βάση για τη δράση της και την εκτέλεση των αντίστοιχων δαπανών, σύμφωνα με τον κανονισμό του άρθρου 322, πλην των εξαιρέσεων που αυτός προβλέπει.

4. Προκειμένου να εξασφαλίζεται η δημοσιονομική πειθαρχία, η Ένωση δεν εκδίδει πράξεις που δύνανται να έχουν σημαντικές επιπτώσεις στον προϋπολογισμό, χωρίς να παρέχει την εγγύηση ότι οι δαπάνες που απορρέουν από τις πράξεις αυτές δύνανται να χρηματοδοτηθούν στο πλαίσιο των ιδίων πόρων της Ένωσης και τηρουμένου του πολυετούς δημοσιονομικού πλαισίου του άρθρου 312.

5. Ο προϋπολογισμός εκτελείται σύμφωνα με την αρχή της χρηστής δημοσιονομικής διαχείρισης. Τα κράτη μέλη συνεργάζονται με την Ένωση προκειμένου να διασφαλίζουν ότι οι πιστώσεις που εγγράφονται στον προϋπολογισμό χρησιμοποιούνται σύμφωνα με την αρχή αυτή.

6. Η Ένωση και τα κράτη μέλη, σύμφωνα με το άρθρο 325, καταπολεμούν την απάτη ή οποιαδήποτε άλλη παράνομη δραστηριότητα εις βάρος των οικονομικών συμφερόντων της Ένωσης.

--------------------------------------------------
Άρθρο 2

1. Όταν οι Συνθήκες απονέμουν στην Ένωση αποκλειστική αρμοδιότητα σε συγκεκριμένο τομέα, μόνον η Ένωση δύναται να νομοθετεί και να εκδίδει νομικά δεσμευτικές πράξεις, ενώ τα κράτη μέλη έχουν την εν λόγω δυνατότητα μόνο εάν εξουσιοδοτούνται προς τούτο από την Ένωση ή μόνο για να εφαρμόσουν τις πράξεις της Ένωσης.

2. Όταν οι Συνθήκες απονέμουν στην Ένωση συντρέχουσα αρμοδιότητα με τα κράτη μέλη σε συγκεκριμένο τομέα, η Ένωση και τα κράτη μέλη δύνανται να νομοθετούν και να εκδίδουν νομικά δεσμευτικές πράξεις στον τομέα αυτό. Τα κράτη μέλη ασκούν τις αρμοδιότητές τους κατά το μέτρο που η Ένωση δεν έχει ασκήσει τη δική της. Τα κράτη μέλη ασκούν εκνέου τις αρμοδιότητές τους κατά το μέτρο που η Ένωση αποφάσισε να παύσει να ασκεί τη δική της.

3. Τα κράτη μέλη συντονίζουν τις οικονομικές τους πολιτικές και τις πολιτικές τους στον τομέα της απασχόλησης σύμφωνα με τις ρυθμίσεις της παρούσας Συνθήκης, για τον καθορισμό των οποίων αρμόδια είναι η Ένωση.

4. Η Ένωση έχει αρμοδιότητα, σύμφωνα με τις διατάξεις της Συνθήκης για την Ευρωπαϊκή Ένωση, να καθορίζει και να θέτει σε εφαρμογή κοινή εξωτερική πολιτική και πολιτική ασφαλείας, συμπεριλαμβανομένου του προοδευτικού καθορισμού κοινής αμυντικής πολιτικής.

5. Σε ορισμένους τομείς και υπό τους όρους που προβλέπουν οι Συνθήκες, η Ένωση έχει αρμοδιότητα να αναλαμβάνει δράσεις για την υποστήριξη, τον συντονισμό ή τη συμπλήρωση της δράσης των κρατών μελών, χωρίς ωστόσο να αντικαθιστά την αρμοδιότητά τους στους εν λόγω τομείς.

Οι νομικά δεσμευτικές πράξεις της Ένωσης οι οποίες θεσπίζονται βάσει των διατάξεων των Συνθηκών που αφορούν τους τομείς αυτούς δεν μπορούν να περιλαμβάνουν εναρμόνιση των νομοθετικών και κανονιστικών διατάξεων των κρατών μελών.

6. Η έκταση και οι όροι άσκησης των αρμοδιοτήτων της Ένωσης καθορίζονται από τις οικείες για κάθε τομέα διατάξεις των Συνθηκών.

--------------------------------------------------
12008E011

Ενοποιημένη απόδοση της Συνθήκης για τη λειτουργία της Ευρωπαϊκής Ένωσης - ΜΕΡΟΣ ΠΡΩΤΟ: ΟΙ ΑΡΧΕΣ - ΤΙΤΛΟΣ ΙΙ: ΔΙΑΤΑΞΕΙΣ ΓΕΝΙΚΗΣ ΕΦΑΡΜΟΓΗΣ - Άρθρο11 (πρώην άρθρο 6 της ΣΕΚ)



Επίσημη Εφημερίδα αριθ. 115 της 09/05/2008 σ. 0053 - 0053
12008E278

Ενοποιημένη απόδοση της Συνθήκης για τη λειτουργία της Ευρωπαϊκής Ένωσης - ΜΕΡΟΣ ΕΚΤΟ: ΘΕΣΜΙΚΕΣ ΚΑΙ ΔΗΜΟΣΙΟΝΟΜΙΚΕΣ ΔΙΑΤΑΞΕΙΣ - ΤΙΤΛΟΣ Ι: ΘΕΣΜΙΚΕΣ ΔΙΑΤΑΞΕΙΣ - Κεφάλαιο 1: Τα θεσμικά όργανα - Τμήμα 5: Το Δικαστήριο της Ευρωπαϊκής Ένωσης - Άρθρο 278 (πρώην άρθρο 242 της ΣΕΚ)



Επίσημη Εφημερίδα αριθ. 115 της 09/05/2008 σ. 0166 - 0166
12008E109

Ενοποιημένη απόδοση της Συνθήκης για τη λειτουργία της Ευρωπαϊκής Ένωσης - ΜΕΡΟΣ ΤΡΙΤΟ: ΟΙ ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ ΤΗΣ ΕΝΩΣΗΣ - ΤΙΤΛΟΣ VΙΙ: ΚΟΙΝΟΙ ΚΑΝΟΝΕΣ ΓΙΑ ΤΟΝ ΑΝΤΑΓΩΝΙΣΜΟ, ΤΗ ΦΟΡΟΛΟΓΙΑ ΚΑΙ ΤΗΝ ΠΡΟΣΕΓΓΙΣΗ ΤΩΝ ΝΟΜΟΘΕΣΙΩΝ - Κεφάλαιο 1: Κανόνες ανταγωνισμού - Τμήμα 2: Κρατικές ενισχύσεις - Άρθρο 109 (πρώην άρθρο 89 της ΣΕΚ)



Επίσημη Εφημερίδα αριθ. 115 της 09/05/2008 σ. 0093 - 0093
Άρθρο 88

(πρώην άρθρο 30 της ΣΕΕ)

1. Αποστολή της Ευρωπόλ είναι η στήριξη και η ενίσχυση της δράσης των αστυνομικών αρχών και των άλλων αρχών επιβολής του νόμου των κρατών μελών, καθώς και της αμοιβαίας συνεργασίας τους στην πρόληψη και καταπολέμηση των σοβαρών εγκλημάτων που έχουν επιπτώσεις σε δύο ή περισσότερα κράτη μέλη, της τρομοκρατίας και των μορφών εγκληματικότητας που θίγουν ένα κοινό συμφέρον το οποίο αποτελεί αντικείμενο πολιτικής της Ένωσης.

2. Το Ευρωπαϊκό Κοινοβούλιο και το Συμβούλιο, αποφασίζοντας σύμφωνα με τη συνήθη νομοθετική διαδικασία μέσω κανονισμών, μπορούν να καθορίζουν τη δομή, τη λειτουργία, το πεδίο δράσης και τα καθήκοντα της Ευρωπόλ. Τα καθήκοντα αυτά μπορούν να περιλαμβάνουν:

α) τη συλλογή, αποθήκευση, επεξεργασία, ανάλυση και ανταλλαγή πληροφοριών που διαβιβάζονται ιδίως από τις αρχές των κρατών μελών ή τρίτων χωρών, ή οργανισμών,

β) τον συντονισμό, τη διοργάνωση και τη διεξαγωγή ερευνών και επιχειρησιακών δράσεων, από κοινού με τις αρμόδιες αρχές των κρατών μελών ή στο πλαίσιο κοινών ομάδων ερευνών, ενδεχομένως σε σύνδεση με την Eurojust.

Οι εν λόγω κανονισμοί καθορίζουν επίσης τους όρους ελέγχου των δραστηριοτήτων της Ευρωπόλ από το Ευρωπαϊκό Κοινοβούλιο, με τη συμμετοχή των εθνικών κοινοβουλίων.

3. Κάθε επιχειρησιακή δράση της Ευρωπόλ πρέπει να διεξάγεται σε συνεργασία και σε συμφωνία με τις αρχές του κράτους μέλους ή των κρατών μελών στο έδαφος του οποίου ή των οποίων διεξάγονται. Η εφαρμογή μέτρων καταναγκαστικού χαρακτήρα εμπίπτει στην αποκλειστική αρμοδιότητα των εθνικών αρχών.

--------------------------------------------------
Άρθρο 258

(πρώην άρθρο 226 της ΣΕΚ)

Αν η Επιτροπή κρίνει ότι ένα κράτος μέλος έχει παραβεί υποχρέωσή του εκ των Συνθηκών, διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στο κράτος αυτό να διατυπώσει τις παρατηρήσεις του.

Αν το κράτος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, η τελευταία δύναται να προσφύγει στο Δικαστήριο της Ευρωπαϊκής Ένωσης

--------------------------------------------------
Άρθρο 263

(πρώην άρθρο 230 της ΣΕΚ)

Το Δικαστήριο της Ευρωπαϊκής Ένωσης ελέγχει τη νομιμότητα των νομοθετικών πράξεων, των πράξεων του Συμβουλίου, της Επιτροπής και της Ευρωπαϊκής Κεντρικής Τράπεζας, εκτός των συστάσεων και γνωμών, και των πράξεων του Ευρωπαϊκού Κοινοβουλίου και του Ευρωπαϊκού Συμβουλίου που παράγουν νομικά αποτελέσματα έναντι τρίτων. Ελέγχει επίσης τη νομιμότητα των πράξεων των λοιπών οργάνων ή οργανισμών της Ένωσης που προορίζονται να παράγουν έννομα αποτελέσματα έναντι τρίτων.

Για τον σκοπό αυτό, το Δικαστήριο είναι αρμόδιο να αποφαίνεται επί προσφυγών που ασκούνται από κράτος μέλος, το Ευρωπαϊκό Κοινοβούλιο, το Συμβούλιο ή την Επιτροπή, λόγω αναρμοδιότητος, παραβάσεως ουσιώδους τύπου, παραβάσεως των Συνθηκών ή οποιουδήποτε κανόνα δικαίου σχετικού με την εφαρμογή της ή λόγω καταχρήσεως εξουσίας.

Το Δικαστήριο είναι αρμόδιο, υπό τις ίδιες προϋποθέσεις, να αποφαίνεται επί προσφυγών που ασκούνται από το Ελεγκτικό Συνέδριο, την Ευρωπαϊκή Κεντρική Τράπεζα και την Επιτροπή των Περιφερειών, με σκοπό τη διατήρηση των προνομίων τους.

Κάθε φυσικό ή νομικό πρόσωπο μπορεί, υπό τις προϋποθέσεις του πρώτου και του δευτέρου εδαφίου, να ασκεί προσφυγή κατά των πράξεων των οποίων είναι αποδέκτης ή που το αφορούν άμεσα και ατομικά, καθώς και κατά των κανονιστικών πράξεων που το αφορούν άμεσα χωρίς να περιλαμβάνουν εκτελεστικά μέτρα.

Οι πράξεις για τη δημιουργία λοιπών οργάνων και οργανισμών της Ένωσης μπορούν να προβλέπουν ειδικές προϋποθέσεις και πρακτικές ρυθμίσεις όσον αφορά τις προσφυγές που ασκούνται από φυσικά ή νομικά πρόσωπα κατά πράξεων αυτών των λοιπών οργάνων ή οργανισμών που προορίζονται να παράγουν έννομα αποτελέσματα έναντι των εν λόγω προσώπων.

Οι προσφυγές που προβλέπονται στο παρόν άρθρο ασκούνται εντός δύο μηνών, υπολογιζομένων, κατά περίπτωση, από τη δημοσίευση της πράξεως, την κοινοποίησή της στον προσφεύγοντα ή, ελλείψει δημοσιεύσως ή κοινοποιήσεως, από την ημέρα κατά την οποία ο προσφεύγων έλαβε γνώση της πράξεως.

--------------------------------------------------
Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Κεφάλαιο V: Γενικές και τελικές διατάξεις, Άρθρο 29



Επίσημη Εφημερίδα αριθ. L 152 της 13/07/1967 σ. 0010



Αρθρο 29 Το Συμβούλιο ασκεί τις αρμοδιότητες που του παρέχονται από τα άρθρα 5, 6, 10, 12, 13, 24, 34 και 35 της παρούσης συνθήκης και από εκείνα του προσαρτημένου σ’ αυτήν πρωτοκόλλου σύμφωνα με τους κανόνες που καθορίζονται από τα άρθρα 148, 149 και 150 της συνθήκης περί ιδρύσεως της Ευρωπαϊκής Οικονομικής Κοινότητος και 118, 119 και 120 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας.
Αρθρο 6

Τα όργανα των Κοινοτήτων απολαύουν για την υπηρεσιακή τους επικοινωνία και τη διακίνηση των εγγράφων τους, εντός της επικρατείας κάθε Κράτους μέλους της μεταχειρίσεως που επιφυλάσσεται από το Κράτος μέλος αυτό στις διπλωματικές αποστολές.

Η υπηρεσιακή αλληλογραφία και οι λοιπές υπηρεσιακές επικοινωνίες των οργάνων των Κοινοτήτων δεν υπόκεινται σε λογοκρισία.
Αρθρο 10

1. Η Επιτροπή αποτελείται από δεκαεπτά μέλη που επιλέγονται βάσει των γενικών τους προσόντων και τα οποία παρέχουν κάθε εγγύηση ανεξαρτησίας (*).

(*)Το πρώτο εδάφιο της παραγράφου 1 όπως τροποποιήθηκε από το άρθρο 15 της πράξεως προσχωρήσεως Ισπ./Πορτ.

Ο αριθμός των μελών της Επιτροπής δύναται να τροποποιηθεί ομοφώνως από το Συμβούλιο.

Μόνον οι έχοντες την ιθαγένεια των Κρατών μελών δύνανται να είναι μέλη της Επιτροπής.

Η Επιτροπή πρέπει να περιλαμβάνει τουλάχιστον έναν υπήκοο από κάθε Κράτος μέλος, χωρίς ο αριθμός των μελών των εχόντων την αυτή ιθαγένεια να είναι μεγαλύτερος των δύο.

2. Τα μέλη της Επιτροπής ασκούν τα καθήκοντά τους με πλήρη ανεξαρτησία προς το γενικό συμφέρον των Κοινοτήτων.

Κατά την εκπλήρωση των καθηκόντων τους δε ζητούν ούτε δέχονται υποδείξεις από καμία κυβέρνηση ή άλλον οργανισμό. Απέχουν από κάθε πράξη ασυμβίβαστη προς το χαρακτήρα των καθηκόντων τους. Κάθε Κράτος μέλος υποχρεούται να σέβεται την αρχή αυτή και να μην επιδιώκει να επηρεάζει τα μέλη της Επιτροπής κατά την εκτέλεση του έργου τους.

Τα μέλη της Επιτροπής δε δύνανται κατά τη διάρκεια της θητείας τους να ασκούν οποιαδήποτε άλλη επαγγελματική δραστηριότητα, αμειβομένη ή μη. Αναλαμβάνουν επισήμως την υποχρέωση, κατά την ανάληψη των καθηκόντων τους, να τηρούν κατά τη διάρκεια της θητείας τους και μετά τη λήξη αυτής τις υποχρεώσεις που απορρέουν εκ της θέσεώς τους και κυρίως τα καθήκοντα εντιμότητος και διακριτικότητος ως προς την αποδοχή, μετά τη λήξη της θητείας τους, ορισμένων θέσεων ή ορισμένων πλεονεκτημάτων. Σε περίπτωση παραβιάσεως των υποχρεώσεων αυτών το Δικαστήριο αιτήσει του Συμβουλίου ή της Επιτροπής, d}matai, αναλόγως της περιπτώσεως, ή να απαλλάξει των καθηκόντων του το ενδιαφερόμενο μέλος υπό τις προϋποθέσεις του άρθρου 13 ή να αποφασίσει την έκπτωσή του από το δικαίωμα συνταξιοδοτήσεως ή από άλλες αντ’ αυτού παροχές.
Αρθρο 3

Οι Κοινότητες, τα στοιχεία ενεργητικού τους, τα έσοδα και λοιπά περιουσιακά τους στοιχεία απαλλάσσονται όλων των άμεσων φόρων.

Οι κυβερνήσεις των Κρατών μελών λαμβάνουν τα κατάλληλα μέτρα, όταν τους είναι δυνατό, για την έκπτωση ή επιστροφή του ποσού των εμμέσων φόρων και των τελών επί των πωλήσεων που περιλαμβάνονται στην τιμή των κινητών ή ακινήτων περιουσιακών στοιχείων, όταν οι Κοινότητες πραγματοποιούν για υπηρεσιακή χρήση σημαντικές αγορές των οποίων η τιμή περιλαμβάνει φόρους και τέλη αυτής της φύσεως. Εν τούτοις, η εφαρμογή των διατάξεων αυτών δεν πρέπει να έχει ως αποτέλεσμα τη νόθευση του ανταγωνισμού εντός των Κοινοτήτων.

Δεν παρέχονται απαλλαγές όσον αφορά τους φόρους, τέλη και δικαιώματα που επιβάλλονται ως ανταπόδοση για παροχές υπηρεσιών κοινής ωφελείας.
Προοίμιο

ΟΙ ΠΛΗΡΕΞΟΥΣΙΟΙ

της Αυτού Μεγαλειότητος του Βασιλέως των Βέλγων, του Προέδρου της Ομοσπονδιακής Δημοκρατίας της Γερμανίας, του Προέδρου της Γαλλικής Δημοκρατίας, του Προέδρου της Ιταλικής Δημοκρατίας, της Αυτού Βασιλικής Υψηλότητος του Μεγάλου Δούκα του Λουξεμβούργου, της Αυτής Μεγαλειότητος της Βασιλίσσης των Κάτω Χωρών,

συγκεντρωθέντες στις Βρυξέλλες την 8η Απριλίου 1965 για την υπογραφή της συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

ΕΘΕΣΠΙΣΑΝ ΤΑ ΑΚΟΛΟΥΘΑ ΚΕΙΜΕΝΑ:

Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

Πρωτόκολλο περί των προνομίων και ασυλιών των Ευρωπαϊκών Κοινοτήτων.

Κατά την υπογραφή των κειμένων αυτών, οι πληρεξούσιοι:

- έδωσαν στην Επιτροπή των Ευρωπαϊκών Κοινοτήτων την εντολή η οποία εμφαίνεται στο παράρτημα Ι· και

- έλαβαν γνώση της δηλώσεως της κυβερνήσεως της Ομοσπονδιακής Δημοκρατίας της Γερμανίας, η οποία εμφαίνεται στο παράρτημα ΙΙ.

ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι υπέγραψαν την παρούσα τελική πράξη.

Έγινε στις Βρυξέλλες, στις οκτώ Απριλίου χίλια εννιακόσια εξήντα πέντε.

Paul-Henri SPAAK

Kurt SCHMάCKER

Maurice COUVE DE MURVILLE

Amintore FANFANI

Pierre WERNER

J. M. A. H. LUNS
Αρθρο 37

Μετά την επιφύλαξη της εφαρμογής του άρθρου 77 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος, του άρθρου 216 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας και του άρθρου 1 παράγραφος δεύτερη του πρωτοκόλλου περί του καταστατικού της Ευρωπαϊκής Τραπέζης Επενδύσεων, οι αντιπρόσωποι των κυβερνήσεων των Κρατών μελών θεσπίζουν με κοινή συμφωνία τις αναγκαίες διατάξεις, για να ρυθμίσουν ορισμένα ειδικά προβλήματα του Μεγάλου Δουκάτου του Λουξεμβούργου που προκύπτουν από τη δημιουργία ενιαίου Συμβουλίου και ενιαίας Επιτροπής των Ευρωπαϊκών Κοινοτήτων.

Η απόφαση των αντιπροσώπων των κυβερνήσεων των Κρατών μελών αρχίζει να ισχύει την ίδια ημερομηνία με την παρούσα συνθήκη.
11970F/MOD/11

Συνθήκη περί τροποποιήσεως ορισμένων διατάξεων περί προϋπολογισμού των συνθηκών περί ιδρύσεως των Ευρωπαϊκών Κοινοτήτων και της συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Κεφάλαιο V: Τελικές διατάξεις, Άρθρο 11



Επίσημη Εφημερίδα αριθ. L 002 της 02/01/1971 σ. 0001
Αρθρο 3

Το τελευταίο εδάφιο του άρθρου 78 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος αντικαθίσταται από τις ακόλουθες διατάξεις:

«Το Συμβούλιο και το Ευρωπαϊκό Κοινοβούλιο απαλλάσουν την Ανωτάτη Αρχή, ως προς την εκτέλεση του διοικητικού προϋπολογισμού. Για το σκοπό αυτό η έκθεση της Επιτροπής Ελέγχου εξετάζεται διαδοχικώς από το Συμβούλιο, που αποφασίζει με ειδική πλειοψηφία, και το Ευρωπαϊκό Κοινοβούλιο. Η απαλλαγή δεν χορηγείται στην Ανωτάτη Αρχή παρά μόνον όταν το Συμβούλιο και το Ευρωπαϊκό Κοινοβούλιο εκδώσουν την απόφασή τους.»
ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 22ας Ιανουαρίου 1972 περί της προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

έχοντας υπόψη το άρθρο 237 της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 205 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας·

επειδή το Βασίλειο της Δανίας, η Ιρλανδία, το Βασίλειο της Νορβηγίας και το Ηνωμένο Βασίλειο της Μεγάλης Βρετανίας και Βορείου Ιρλανδίας ζήτησαν να γίνουν μέλη της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας·

αφού έλαβε τη γνώμη της Επιτροπής,

ΑΠΟΦΑΣΙΖΕΙ:

να δεχθεί αυτές τις αιτήσεις προσχωρήσεως· οι όροι της προσχωρήσεως αυτής και οι εκ του λόγου αυτού καθιστάμενες αναγκαίες προσαρμογές των συνθηκών θα αποτελέσουν αντικείμενο συμφωνίας μεταξύ των Κρατών μελών και των αιτούντων κρατών.

Έγινε στις Βρυξέλλες, στις 22 Iamouaq_ou 1972.

Για το Συμβούλιο

Ο Πρόεδρος

G. THORN
Πρωτόκολλο αριθ. 11 - περί φύλλων εκ ξύλου πολυστρώτων αντικολλητών (της κλάσεως ex 44.15 του Κοινού Δασμολογίου)

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Για τα ακόλουθα προϊόντα:

ex 44.15 Φύλλα εκ ξύλου πολύστρωτα αντικολλητά από κωνοφόρα δένδρα, άνευ προσθήκης άλλων υλών, πάχους ανωτέρου των 9 χιλιοστομέτρων, με επιφάνεια ακατέργαστη εκ της αποφλοιώσεως

ex 44.15 Φύλλα εκ ξύλου πολύστρωτα αντικολλητά από κωνοφόρα δένδρα, άνευ προσθήκης άλλων υλών, λειασμένα με υαλόχαρτο και πάχους ανωτέρου των 18,5 χιλιοστομέτρων

ανοίγονται δύο αυτόνομες κοινοτικές δασμολογικές ποσοστώσεις μηδενικού δασμού από την 1η Ιανουαρίου 1974. Ο όγκος των ποσοστώσεων αυτών αποφασίζεται κατ’ έτος όταν έχει διαπιστωθεί ότι όλες οι δυνατότητες εφοδιασμού στην εσωτερική αγορά της Κοινότητος θα έχουν εξαντληθεί κατά την περίοδο για την οποία έχουν ανοιχθεί οι ποσοστώσεις.

2. Το Συμβούλιο επανεξετάζει την κατάσταση στην περίπτωση που επέρχεται σημαντική μεταβολή στις εισαγωγές με δασμό μηδενικό φύλλων εκ ξύλου πολυστρώτων αντικολλητών προελεύσεως Φιλανδίας στην Ιρλανδία και το Ηνωμένο Βασίλειο ή στο σύστημα των δασμολογικών προτιμήσεων που εφαρμόζεται από την Κοινότητα επί ορισμένων προϊόντων καταγομένων από αναπτυσσόμενες χώρες.

3. Η Δανία, η Ιρλανδία και το Ηνωμένο Βασίλειο εφαρμόζουν, από την 1η Απριλίου 1973, μηδενικό δασμό επί των εισαγωγών φύλλων εκ ξύλου πολυστρώτων αντικολλητών προελεύσεως της Κοινότητος στην αρχική της σύνθεση.
Αρθρο 98

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Οι διατάξεις των άρθρων 51 και 52 εφαρμόζονται στις τιμές προσανατολισμού για τα προϊόντα αλιείας. Η προσέγγιση των τιμών πραγματοποιείται στην αρχή της αλιευτικής περιόδου, για πρώτη δε φορά την 1η Φεβρουαρίου 1973.
Αρθρο 37

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Οι εξαγωγικοί δασμοί και οι φορολογικές επιβαρύνσεις ισοδυνάμου αποτελέσματος μεταξύ της Κοινότητος στην αρχική της σύνθεση και των νέων Κρατών μελών και μεταξύ των νέων Κρατών μελών καταργούνται το αργότερο την 1η Ιανουαρίου 1974.
Αρθρο 136

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Αν μέχρι την 31η Δεκεμβρίου 1977, η Επιτροπή, jat|pim αιτήσεως Κράτους μέλους ή οποιουδήποτε άλλου ενδιαφερομένου, διαπιστώνει ότι εφαρμόζεται μεταξύ της Κοινότητος στην αρχική της σύνθεση και των νέων Κρατών μελών ή μεταξύ των νέων Κρατών μελών πρακτική ντάμπινγκ, απευθύνει συστάσεις για τον τερματισμό τους προς εκείνον ή εκείνους που τις μετέρχονται.

Αν πάντως η πρακτική ντάμπινγκ συνεχίζεται η Επιτροπή επιτρέπει στο ζημιούμενο Κράτος μέλος ή στα ζημιούμενα Κράτη μέλη να λάβουν μέτρα διασφαλίσεως των οποίων η ίδια καθορίζει τους όρους και τον τρόπο εφαρμογής.

2. Για την εφαρμογή του παρόντος άρθρου στα προϊόντα που απαριθμούνται στο παράρτημα ΙΙ της συνθήκης ΕΟΚ, η Επιτροπή εκτιμά όλες τις αιτίες, ιδίως το επίπεδο τιμών στο οποίο πραγματοποιούνται οι εισαγωγές άλλων προελεύσεων στην εν λόγω αγορά, λαμβάνοντας υπόψη τις διατάξεις της συνθήκης ΕΟΚ περί γεωργίας και κυρίως το άρθρο 39.
Αρθρο 151

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Αναβάλλεται μέχρι την 1η Φεβρουαρίου 1973:

α) η εφαρμογή στα νέα Κράτη μέλη της κοινοτικής ρυθμίσεως που θεσπίσθηκε για την παραγωγή και το εμπόριο των γεωργικών προϊόντων και για τις συναλλαγές επί ορισμένων εμπορευμάτων προερχομένων από τη μεταποίηση γεωργικών προϊόντων που αποτελούν αντικείμενο ειδικού καθεστώτος·

β) η εφαρμογή στην Κοινότητα στην αρχική της σύνθεση των τροποποιήσεων που έγιναν στη ρύθμιση αυτήν από την παρούσα πράξη, συμπεριλαμβανομένων εκείνων που προκύπτουν από το άρθρο 153.

2. Οι διατάξεις της παραγράφου 1 δεν εφαρμόζονται στις προσαρμογές που προβλέπονται στο μέρος ΙΙ σημείο Α του παραρτήματος Ι που αναφέρεται στο άρθρο 29 της παρούσης πράξεως.

3. Μέχρι την 31η Ιανουαρίου 1973, το καθεστώς που εφαρμόζεται στις συναλλαγές μεταξύ νέου Κράτους μέλους αφ’ ενός και της Κοινότητος στην αρχική της σύνθεση, των άλλων νέων Κρατών μελών ή τρίτων χωρών αφ’ ετέρου, είναι εκείνο που εφαρμοζόταν πριν από την προσχώρηση.
Αρθρο 20

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973)

Το άρθρο 18 δεύτερη παράγραφος του πρωτοκόλλου περί οργανισμού του Δικαστηρίου της Ευρωπαϊκής Κοινότητος Ανθρακος και Χάλυβος, το άρθρο 15 του πρωτοκόλλου περί οργανισμού του Δικαστηρίου της Ευρωπαϊκής Οικονομικής Κοινότητος και το άρθρο 15 του πρωτοκόλλου περί οργανισμού του Δικαστηρίου της Ευρωπαϊκής Κοινότητος Ατομικής Ενεργείας, αντικαθίστανται ως εξής:

«Το Δικαστήριο συνεδριάζει εγκύρως με περιττό αριθμό δικαστών. Οι διασκέψεις της ολομελείας του Δικαστηρίου είναι έγκυρες αν παρίστανται επτά δικαστές. Οι διασκέψεις των τμημάτων είναι έγκυρες μόνον όταν οι αποφάσεις λαμβάνονται από τρεις δικαστές· σε περίπτωση κωλύματος δικαστού τμήματος, δύναται να κληθεί δικαστής άλλου τμήματος, κατά τους όρους που καθορίζονται στον κανονισμό διαδικασίας.»
Αρθρο 87

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Αν πριν από την προσχώρηση υπήρχε σε ένα νέο Κράτος μέλος διαφορετικό,ανάλογα με τη χρήση, καθεστώς εκτιμήσεως της αξίας του γάλακτος και αν η εφαρμογή της διατάξεως του άρθρου 86 οδηγεί σε δυσχέρειες στην αγορά, το εξισωτικό ποσό που εφαρμόζεται μέχρι την πρώτη προσέγγιση για ένα ή περισσότερα προϊόντα που υπάγονται στην κλάση 04.01 του Κοινού Δασμολογίου καθορίζεται με βάση τη διαφορά μεταξύ των τιμών αγοράς.

Για τους επομένους καθορισμούς, το εξισωτικό ποσό μειώνεται κάθε έτος, στην αρχή της περιόδου εμπορίας, κατά το ένα έκτο του αρχικού ποσού και καταργείται την 1η Ιανουαρίου 1978.

2. Κατάλληλα μέτρα θεσπίζονται για την αποφυγή στρεβλώσεων ανταγωνισμού που δύνανται να προκύψουν από την εφαρμογή της παραγράφου 1, είτε για τα εν λόγω προϊόντα είτε για άλλα γαλακτοκομικά προϊόντα, και για να ληφθούν υπόψη οι ενδεχόμενες μεταβολές της τιμής.